钦定古今图书集成/明伦汇编/官常典/第421卷 > 贾谊新书 > 杨信
## 钦定古今图书集成/明伦汇编/官常典/第421卷 > 贾谊新书 > 杨信

按《宋史》本传：“信，瀛州人。初名义。显德中，隶太祖麾下
为裨校。宋初，权内外马步军副都军头。建隆二年，领
贺州刺史，改铁骑控鹤都指挥使，迁殿前都虞候，领
汉州防御使。乾德初，亲郊，为仪仗都部署。四年，信病
喑，上幸其第，赐钱二百万。五年，改静江军节度。开宝
二年，散指挥都知杜廷进等将为不轨，谋泄，夜启元”
武门召信逮捕。迟明，十九人皆获，上亲讯而诛之。六
年，迁殿前都指挥，改领建武军节度。太祖尝令御龙
直习水战于后池，有鼓噪声。信居元武门外，闻之，遽
入，服皂绨袍以见，上谓曰：“吾教水战尔，非有他也。”出
上目送之，谓左右曰：“真忠臣也。”九年，授义成军节度太平兴国二年，改镇宁军，并领殿前都指挥。三年春，
以喑疾在告，俄卒，赠侍中。信虽喑疾，而质实自将，善
部分士卒，指顾申儆，动有纪律，故见信任而终始无
疑焉。有童奴田玉者，能揣度其意，每上前奏事及与
宾客谈论，或指挥部下，必回顾玉，书掌为字，玉因直
达其意无失。信未死前一日，喑疾忽愈，上闻而骇之，
遽幸其第。信自言“遭遇两朝，恩宠隆厚，叙谢感慨，涕
泗横集。”上加慰勉，锡赉有差。